Chunto con o pozal escorredor, Manel Jalón adaptó tamién un disenyo de T. W. Stewart (1893), y comercializó a fregona, formada por un mango cilindrico de fusta maciza, pulida y barnizada, y una bayeta de fibras de cotón. O trenzau d'as fibras yera l'adequau ta absorber bien l'augua y ta que no se desfilase ascape en fregar y escorrer. A unión entre o mango y a bayeta se feba con una gran pinza metalica que permitiba a utilización de recambeos, iste sistema yera identico a o patentau por Thomas W. Stewart en a US.Pat.# 499,402 d'o 13 de chunio de 1893 como un "nuevo tipo de fixación ta mopas"